**﻿ ЖАПОНИЯДАҒЫ СИНТОИЗІМНІҢ ДІНИ ЖӘНЕ МӘДЕНИ АСПЕКТІЛЕРІ**

Сатыбалдина Әсел Кажимуратқызы

Әл-Фараби атындағы ҚазҰУ

Шығыстану факультеті

Қиыр Шығыс кафедрасы

Шығыстану мамандығы 1 курс магистратура

Ғылыми жетекші:Ашинова Ж.Е.

Тарих ғылымдарының кандидаты,

Қиыр Шығыс кафедрасының доценті

**Аңдатпа.** Мақалада синтоизмнің қазіргі әлемдегі жапон халқы үшін рөліне терең талдау жасалған. Атап айтқанда, Жапониядағы синтоизмнің кейбір діни және мәдени аспектілері қарастырылады. Синтоизм бүгінде жапон мәдениеті мен олардың менталитетінің қалыптасуына айтарлықтай әсер етіп қана қоймай, Жапониядағы діннің негізін де құрайды. Синтоизмді зерттеу және оның жапон халқына әсері жапон қоғамының мәдениеті мен дінін түсінуге көмектесетін басты кілті ретінде санауға болады.

**Кілт сөздер:** синтоизм, дін, Жапония, қазіргі заман, қоғам

Синто (синтоизм) (жапон. 神道) – ежелгі және шынайы жапон діні ретінде танылған діни және сиқырлы нанымдардың, культтер мен рәсімдердің ажырамас кешені. Қазіргі уақытта бұл терминнің нақты анықтамасы жоқ, мұның бәрі тарихшылар, филологтар және мәдениетті зерттейтін басқа ғалымдар арасында Жапонияның діни догмалары.

Танымал жапонтанушы, ғалым Л.М.Ермакова синтоизм сөзі әдетте Жапония мемлекеті енді пайда болған кездегі діни культтері деп есептейді.

Көрнекті жапонтанушы, ғалым және зерттеуші А.Н.Мещеряков өз еңбектерінде «...Синто – жапондықтар үшін жасалған жапон діні» деп атап көрсетеді [1, 15 б.].

Дінтану зерттеушісі, белгілі ғалым А.А.Накорчевский «Синто» терминінің V ғасыр бұрын (орта ғасырда) пайда болған діни ұғым ретінде танылғанын атап көрсетеді, бірақ сонымен бірге бұл термин тек діни нанымдарды белгілеу ретінде қолданылғанын атап өтеді [1, 24 б.].

Жапониядағы дін мәселелерін зерттеу бұл елдің қоғамында діндарлықтың өте төмен деңгейде екенін байқауға болады. Кейбір ғалымдардың айтуынша, бүгінде Жапонияда азаматтар бұрынғыдай ырым-тыйымдар мен әдет-ғұрыптарға толығымен мән бермейді. Бірақ, дегенімен біз мұнымен келісе алмаймыз, өйткені синтоистік сенімдер мен әдет-ғұрыптар қазіргі өмірді ескере отырып күрделі өзгерістерге ұшырап отыр.

Будда дініне келетін болсақ, Жапонияда VI ғасырдың ортасында мемлекеттілік пайда болып және сол уақытта Қытайдан Корея мемлекеті арқылы келген буддизм діні кең тарала бастады. Буддизмнің таралуы жаппай болды, бұл тіпті Жапонияның ақсүйектеріне де қатты әсер етті, кейін жергілікті пұтқа табынушылық пен құдайларға табынушылықты бөлу мақсатында "синто" діні пайда болды, бұл бөтен діннен бөлінуге мүмкіндік берді. Сонымен, Жапония билігі буддизм мен синтоизмнің бейбіт қатар өмір сүруін және дамуын әртүрлі жолдармен қамтамасыз етуге тырысты. Жапонияда билік сенушілер арасында төзімділікті және бір дін халқының бір тобында басқа дін халқының басқа тобына төзімділікті қалыптастырған еді.

Синтоизімнің өзіне келетін болсақ, адам өзінің табиғатын, рухтың бірлігін, оның тәнін, жер және аспанды түсінуі үшін ерекше сипаттағы рәсімдер бар екенін айта кеткен жөн [1, 15 б.]. Жапон мәдениетінің дамуы елдің географиялық орналасуымен, Қытаймен, Кореямен шекараласуымен байланысты, бұл адамдардың табиғатына, олардың сенімдері мен дәстүрлеріне әсер етті. Әсіресе, елдің тынық мұхит аралдарында орналасуы көптеген апаттардың болуына алып келеді,мысалға: жанартаулық белсенділік, әртүрлі табиғи апаттар, жер сілкіністері, тайфундар әлі болуда. Және осыған байланысты жапон мәдениетінің басты ерекшелігі бейнелеу өнерінің дамуы, ол өзінің жеке ерекшеліктеріне ие болды, олар: лаконизм және қарапайымдылық.

Жапон мәдениетінің келесі ерекшелігі - ол XIX ғасырға дейін бүкіл әлемнен толық оқшауланған жағдайда қарқынды дамуы. Осыған ұқсас бір өзгешелігі ол табиғатты тірі жаратылыс ретінде және оны қастерлеуімен көзге түседі, оны өзгертуге, бағындыруға және қайта жасауға ұмтылған еуропалықтардан айырмашылықтары ол деген әрқашан қоршаған ортаға қамқорлық жасаумен және үйлесімділік пен бірлікте өмір сүру ұғымдары кең тарағаны. Жапондықтар табиғат құбылыстарына белсене қызығушылық танытып, табиғатты құдайландырған мысалға, қоршап тұрғанның бәрі жанды болып саналады: жануарлар, өсімдіктер, заттар, тіпті тастар, элементтер және т.б., бүкіл заттар мен табиғи құбылыстарда рухтармен қатар құдайлар өмір сүреді деген ой бар. Сол себептен де олар политеизмді мойындайды [2, б.31]. Дін ретінде синтоизм жапондық пұтқа табынушылықтың, ежелгі дәстүрлердің, табиғатқа құдайдың көзқарасының, буддизмнің негізгі қағидаларының негізінде пайда болды және осының бәрі араласып, бір-бірінде жалғасын тапқан еді. Жапондар өмірінің әртүрлі ерекшеліктерінің симбиозына және әртүрлі факторлардың ықпалына негізделген ежелгі Жапония діні осылай пайда болды. Синтоизм атауының өзі екі иероглифтерден тұрады: «神道» - «шин» және «то». Біріншісі «құдай» мағынасына ие және «ками» деп оқылады, ол «құдайлық жел» деп аударылады, ал екіншісі «жол» дегенді білдіреді. Жапондық «Синто» сөзінің тікелей аудармасы «құдайлардың жолы» деп анықталады. Синтоизм өзі мәні бойынша пұтқа табынушылық дін ретінде анықталады, оның негізін жапонияның ата-бабаларының культі, сондай-ақ табиғат элементтеріне табынудың арнайы рәсімдерінен құралған. Бұл жерде синтоизмнің ұлттық дін ретінде қалыптасу себебіне қатысты жауап пайда бола бастайды.

Сонымен қатар, театрландырылған қойылымдар X-XI ғасырларда Қытай мен Кореядан келгенін атап өту керек, олар қытайша «сангаку» атауымен аталады, бұл «әртүрлі спектакльдер» дегенді білдіреді бірақ, жапон тілінде саругаку сияқты естілетіндіктен оны «маймыл өнері» деп аударған. Бұл театрландырылған қойылымдарда батырлар туралы түрлі аңыздар, ертегілер, ежелгі дәстүрлері көрсетіледі. Жапон театры синтоистік ғұрыптардан, маусымдық мерекелердің салт-дәстүрлері мен мәдени әдет-ғұрыптарынан, діни жоралғылардан туындады, сонымен қатар прозалық және бейнелеу өнері, ән айту, би билеу арқылы көптеген рәсімдер орындалады. Мысал ретінде XVII ғасырда Кабуки театрының, Дзерури қуыршақ театрының пайда болуын келтіруге болады, ал қазірдің өзінде XVII ғасырда театрландырылған қойылымдар халық мәдениетінен шығып, Жапонияның ресми өмірінде ерекше рөл атқара бастады [3, 41 б.]

Жапониядағы кескіндемеге келетін болсақ, оның тек діни сипатта болғанын атап өткен жөн, алайда XI ғасырдан бастап өзінің ұлттық ерекшеліктері бар әртүрлі стильдер мен жанрлардың өзгеруі мен таралуы байқалған болатын. Сонымен, X ғасырда жапон кескіндемесінде "ямато-э" деп аталатын бағыт қалыптасты, бұл әдеби шығармаларды бейнелейтін көлденең жолақтары бар суреттерді білдіреді. XIV ғасырда Суми-э - монохромды акварель стилі дамыды. Ал XVII ғасырдың бірінші жартысында суретшілер ағаштан баспа жасай бастап оны - укие-э деп атаған еді. Осылайша, әдебиеттің дамуы жапония кескіндемесінде жаңа бағыттың пайда болуына әсер етті және осылай иллюстрация пайда болды. Тіпті жапон эпосының императорлары мен дворяндарының, гейшалары мен кейіпкерлерінің саяхаттарын, романдары мен өмірін суреттейтін көркем әңгімелер пайда бола бастады. Олар үшін ең бастысы кейіпкердің көңіл-күйін, ішкі жан дүниесін көркем жеткізу мүмкіндігі болды. Бұл түстердің, реңктердің, суреттің арнайы композицияларының көмегімен сәтті жасалды.

Жапон елінің архитектурасына келетін болсақ, ол Қытай архитектурасының ықпалында дамыды, бірақ болашақта ол тек Жапонияға тән көптеген ұлттық ерекшеліктер мен айырмашылықтарды дамытты. Дәстүрлі жапон архитектурасының мысалдары ретінде ең алдымен "құдайдың үйін" бейнелейтін "синто" ғибадатханалық кешендерін атауға болады. Құрылысшылар үлкен өлшемдерге, ғибадатхананың ішкі және сыртқы интерьерімен және оның сыртқы бөлшектерімен шебер безендірілген ағаштың беріктігіне баса назар аударды және Жапония ағаш архитектурасының елі болып санала бастағаны бекер емес, оның дизайны әрдайым жоғарыға көтеріліп, жеңіл және әсем, пагодалардың төбелері аспанға ұмтылып, өзінің бірегейлігімен және таңғажайып сұлулығымен әлі күнге дейін адамдарды таң қалдыруда.

Жапония мәдениет агенттігінің (жапон. 文化庁) статистикасы мен талдауы бойынша 2024 жылдың басында дінді ұстанатын адамдар саны шамамен 181 миллион оның ішінде 88 миллионы синтоизмді ұстанады, бұл өткен жылғы деректерден 1 миллион адамға артық болып келеді. Бұл ақпаратты зерделеу бізге синтоизм дінінің ұстанатын жапон азаматтарының көбейгенін атап өтуге мүмкіндік береді.

Жапониядағы діни ахуалды тұтас және толық талдау үшін «мацури» деп аталатын синтоистік дәстүрлердің көріну формаларын қарастырған жөн. Мацури - синтоизмнің әдет-ғұрыптары мен дәстүрлерін сақтау мерекелері. Онымен қоса, осы мерекелерде әсіресе синтоизмде ерекше мағынаға ие және қоғамда белгілі бір қызметтерді атқаратын ырым-тыйымдар мен әдет-ғұрыптардың толық жиынтығы орындалады. Мысалға: негізгі салттардың бірі ол ата-бабалар культін қамтитын «обон» (жапон. お盆) мерекесі. Бұл мерекенің мағынасы: қайтыс болған ата-бабаларды еске алып, қастерлеп, дұға оқиды, ал жерлеген кезде буддизм ережелері мен дәстүрлері бойынша жүзеге асырылады және 99% жағдайда өлген адамды кремациядан өткізеді. Көне дәстүрлер осы айтылып кеткен жерлеу рәсімдерінде айқын көрінеді, мысалы, отбасылардың көпшілігінде синтоизмнің «камидана» (жапон. 神棚) құрбандық орны бар. Отбасы мүшелері осы құрбандық үстелінде қайтыс болған ата-бабаларына дұға етіп, құрмет көрсетеді [4, 145 б.].

Ал ежелгі уақытта мацури адамдар арасында байланыс орнатуға көмектескен делінеді. Матсуридің көпшілігі егінді жинау немесе өсірумен байланысты, бұл мерекелер тар отбасылық шеңберде тойланады немесе, керісінше, жалпы сипатта да орын алуы мүмкін. Мацури синтоизм рәсімдерін өткізудің бір бағыты емес, онымен қоса басқалары да сұранысқа ие. Оған жаңа жылда жапондықтардың үйлерін тазартылуын жатқызуға болады (синтоизімде үйдегі тазалық пен тәртіпке ерекше мән беріледі), отбасы мүшелері үйді безендіреді және бұл мереке жақын отбасы ортасында тойланады. Бұған қоса,тағы бір отбасылық дәстүрді атап кеткен жөн, ол - ғибадатханаға бару немесе «хатсумоде» (жапон. 初詣), сол жерге барған кезде отбасы мүшелері дұға етіп, келе жатқан жаңа жыл береке әкелсін деп тілейді.

Келесі әдет-ғұрып тұмар тағу немесе беру (жапон. お守り). Қазіргі уақытта белсенді түрде қолданысқа ие, бұл жеке мәдени әдет-ғұрыпына жатады. Жапондықтардың айтуынша, белгілі бір құдайдың рухы амулеттерде сақталады, ал ол өз кезегінде мақсатына байланысты иесіне көмектеседі деген тұжырым қалыптасқан. Тұмарлар әр алуан болғандықтан түр-түріне бөлінеді, мысалы, денсаулыққа, емтихандарды сәтті тапсыруға және махаббатқа арналған амулеттер бар. Оған қоса, жеке сондай-ақ басқа көліктерді тазалауға арналған арнайы амулеттерде бар, жапондар өте ырымшыл халық болғандықтан оларды қолданар алдында белгілі бір рәсімдерді ғибадатханаларда орындайды.

Жапон компаниялары ғимаратты немесе құрылысты тұрғызар алдында тазарту рәсімдерін белсенді түрде жүргізеді. Бұл да әдет-гұрыптың бір түріне жатады. Жапонияның әрбір префектурасында Синтоизм қауымдастығының кеңсесі бар, онда синтоизм дініне байланысты және синтоизм храмдарына қатысты сұрақтарды қоюға болады.

Дегенмен, бүгінгі таңда қала мен ауылдық жерлерде матсури рәсімдерін жүргізуде айтарлықтай айырмашылықтарды байқауға болады. Қаладағы синтоистік мерекелерге қатысты интернетте бар мәліметтерді және олардың артықшылықтары мен кемшіліктеріне қатысты жапондықтардың пікірлерін ескере отырып, мұндай оқиғалар жиі көлік қозғалысына, жолдардың ластануы мен у-шу сияқты біршама қолайсыздықтар тудыратынын атап өткен жөн. Мацури фестивальдері, өз кезегінде, адамдар арасындағы тығыз байланысты қалыптастыруында оң мәнге ие, себебі мұнда ұрпақтар арасындағы қарым-қатынасты байқауға болады, өйткені жастар мен қарт адамдар белсенді түрде бір- бірімен жақсы араласады.

Әртүрлі мерекелер қалада өткізіліп жатқандықтан, халықтың көптігі байқалады, бұл өз кезегінде жаңа фестивальдардың өтуіне ықпал етеді. Сонымен қатар, жергілікті халық синтоистік мерекелерге белсенді қатысуда, ал жаңа мерекелер қалаға көптеген адамдардың келуіне себепкер болады. Ауылдық жерлерде мацуридің рөлі халық арасындағы қауымдастықты арттыру және негізгі идея мерекенің ортақ рухын көтеріп, қалыптастыру болып табылады. Ауылдық жерлердегі синтоистік фестивальдар өздерінің дайындықтарымен және өзгеше ойын-сауықтарымен ерекше көзге түседі.

Синтоизмнің қазіргі даму тенденциялары дәстүрлер мен дінмен қатар синтоизмнің әдет-ғұрыптарын тоғыстыра отырып, оның шекарасын кеңейту болып табылады. Ұлттық мәдениет пен синтоистік дінді сіңіру білім беруде де жүзеге асырылады, мысалы, Кокугакуин университетінде «Синто ғибадатханаларының желілік өзара әрекеттесу теориясы» және «Синто және ақпараттық қоғам» пәндері оқытылады [5, б. 23].

Бұл пәндер синтоизмді, оның мәдени және діни аспектілерін, сондай-ақ жаһандану жағдайында оларды таратудың жаңа арналарын зерттеуді қамтиды.

COVID-19 індетінің таралуына байланысты мемлекет тарапынан ғана емес, діни ұйымдар тарапынан да шаралар жасалынды, аурудан құтылу және аурудың ағымын жеңілдету үшін түрлі рәсімдер қолданылды. Мысалы, Киотода 2020 жылдың сәуір айында синтоизм ғибадатханасында халықты коронавирустан арылту үшін діни рәсім өткізілді. Сол жылы “синтоистік ғибадатханалар қауымдастығы” емдік дұғалары бар арнайы кітапша шығарды, оны синтоизм ғибадатханаларына келген кез-келген адам пайдалана алады және синтоистік ғибадатханаларда діни қызметкерлер осы кітапша негізінде қызмет көрсетеді. Тез әрі оңай қол жеткізу үшін синтоизм ғибадатханалары қауымдастығы COVID-19 індетіне қатысты символикасы бар графикалық плакаттар әзірлеген еді, сонымен қатар бұл пиктограмма деректерін кез келген адам пайдалана алды және олар әрбіреуіне қол жетімді болды.

Негізінде, Жапонияда азаматтардың 40%-ға жуығы өздерін белгілі бір діннің ізбасарлары деп санайды, бірақ жапондықтардың көпшілігі синтоизм ғибадатханаларына барып, әртүрлі діни рәсімдерге қатысады да камиге құрмет көрсетуді ұмытпайды. Одан бөлек, 2021 жылы діни статистикалық зерттеуіне зер салып қарайтын болсақ Жапонияда 84 444 синтоизм ғибадатханасы бар, бұл пропорционалды түрде діни мекемелердің жалпы санының 46,9% құрайды[6, 124 б.].

Жапондық сенушілердің көпшілігі құдайларға үлкен құрметпен қарап және жылына бірнеше рет ғибадатханаларға барады. Мұндағы негізгі мотив – адамгершілікті, руханиятты, сананы арттыру, өмірдің қиындықтарында көмек алуға ұмтылыстары жатыр.

Ресми статистикаға сәйкес, синтоизмге сенушілер мен жақтастардың негізгі саны жапонияның ересек тұрғындары (синтоизмді ұстанушылардың жалпы санының 40%). Ал жас ұрпаққа келетін болсақ, жағдай сәл басқаша болып келеді, себебі жастардың басым бөлігі діни заңдарды ұстанбайды және өзін діндар санамайды.

Гунма университетінің зерттеушілері қазіргі жастар арасындағы дінге қатысты жағдайын анықтау үшін жастардан бірнеше сұхбат алған еді. Бұл сұхбаттарды қорытындылай келе мынандай қызықты мәліметтерге олар тап болды, солардың бірі: жастар арасында синтоизмнен гөрі буддизм діні көбірек тараған болып шықты, дегенмен көбісі бұл екі дінді нақты ажырата алмайды және олар сенімдегі негізгі айырмашылықтарды білмейді онымен қоса, ғибадатханалар мен құдайларды ажырата алмайды немесе мүлде білмейтін болып шықты [7, 15 б.]. Бірақ, синтоизм жастар арасында ерекше танымал емес болғанымен де өмірдегі қиындықтарға жолыққан кезде адамдар әлі де қолдау сұрап, көмек үшін синтоизімге жүгінеді. Сонымен қатар, 1980 жылдардан бастап Жапония қиын уақытта рухани күш алуды білдіретін «күш жинайтын жерлерге» бару тәжірибесін қабылдады. Бұл рәсімдердің барлығы сөзсіз синтоизммен байланысты. Бұл жерлерге барудың негізгі мотиві - ұзақ уақыт бойы қалыптасқан дәстүрлер, атап айтқанда, олар тыныштық пен ішкі үйлесімділікке ие болу тәсілдері жатады. Ресми статистикаға сәйкес, тек 2023 жылы ғана Исэ-Цзингу ғибадатханасына баратындар саны 14 миллионнан астам адамды құрады және бұл көрсеткіш өткен жылмен салыстырғанда 15 пайызға дерлік жоғары. Бұған қоса, жапон дәстүрлері мен діни наным-сенімдерінің ерекшеліктеріне қызығушылық танытатын жастардың саны айтарлықтай артып келеді. Мысалы: синтоизм саласындағы зерттеулермен айналысатын Кокугакуин университетінің ресми мәліметі бойынша синтоизм мәдениеті факультетіне оқуға түсетін жастардың саны жыл сайын өсуде.

Бұл факультетке түсудің негізгі мотиві - синтоизм ғибадатханасында, жерлеу рәсімдері өткізілетін агенттігінде, сондай-ақ синтоизм мәдениетінің негізгі парадигмаларын, әдет-ғұрыптарын білу қажеттілігі, басқа жерлерде діни қызметкер болып жұмыс істеуге деген ұмтылыс. Үміткерлерді таңдаған кезде қабылдаудың әртүрлі себептері бар: болашақта синтоизм дін қызметкері болуға немесе жерлеу агенттігінде жұмыс істеуге деген ой, синтонистік мәдениеттің негіздерін білу де жұмысқа орналасудың артықшылығы, бұл сонымен қатар жастардың осы факультетке түсуінің бірде-бір себебі болып табылады. Сонымен, синтоистік философия сіздің күнделікті өмірде болып жатқан нәрселерге деген көзқарасыңызды қалыптастыруға мүмкіндік беретін жолдардың бірі ретінде санауға болады [8, 49 б.].

Мақаланы қорытындылай келе, сонымен, Жапонияның мемлекет ретіндегі аралдық жағдайы, ұлттық менталитеттің ерекшеліктерін, адамның табиғатпен және қоғаммен қарым-қатынасының өзгешеліктерін, "синто" дінінің және жапон өнерінің сан-алуан түрлілігін сипаттайды. Жапон мәдениет әлемі адамға қарсы емес, керісінше онымен үйлесіп кетеді.Онымен қатар, Жапон мәдениеті консервативті және басқа мәдениеттердің ықпалына сезімтал деп айтуға болады, бірақ барлық дерлік сыртқы әсерлер жергілікті дәстүрлеріне сіңіп кетіп, мүлдем басқаша - бірегей және қайталанбас жапон сипаты мен ерендік белгісіне айналып отыр.

**Әдебиеттер тізімі:**

1. Синто — путь японских богов: В 2 Т. Т I. Очерк по истории синто / Е. М. Ермакова, Г.Е Комаровский, А. Н. Мещеряков. — СПБ.: Гиперион, 2002. — 704 с. - **кітап**

2. Боги, святилища, обряды Японии: Энциклопедия синто / Под ред. И. С. Смирнова; отв. ред. А. Н. Мещеряков; отв. секр. В. А. Федянина (Orientalia et Classica: Труды Института восточных культур и античности; вып. 26). — М.: РГГУ, 2010. — 310 с. - **кітап**

3. Накорчевский А. А. Синто. — 2-е изд. И доп. — СПБ.: Азука-классика; Петербургское Востоковедение, 2003. — 448 с. - **кітап**

4. Caleb C. Power Spots and the Charged Landscape of Shinto1 // Japanese Journal of Religious Studies. 2018. Vol. 45(1). Pp. 145–173. – **журналдың ағылшын тіліндегі мақаласы**

5. John B., Mark T. A new history of Shinto. Wiley-Blackwell, 2010. Pp. 280. Levi М. Japanese Religious Responses to COVID-19: A Preliminary Report // The Asia-Pacific Journal. 2020. Vol. 18(9). Pp. 1–23. – **журналдың ағылшын тіліндегі мақаласы**

6. Shimazono S. State Shinto in the Lives of the People // Japanese Journal of Religious Studies. 2009. Vol. 36(1). Pp. 93–124. – **журналдың ағылшын тіліндегі мақаласы**

7. Балтэрони Ф. Н. Религиозные взгляды среди японской молодежи — анкетный опрос, проведенный в университете Гунма, и его результаты). // Джэй пурогураму кадай кэнкю: (Исследования программы J). 2024. -С. 1–15. - **сауалнама**

8. Гусаревич, А. В. Религия синто и ее роль в современном японском обществе / А. В. Гусаревич. — Текст : непосредственный // Молодой ученый. — 2022. — № 28 (423). — С. 46-49. – **жураналдағы мақала**